મુંબઈમાં પ્રૉપર્ટી-ટૅક્સ વસૂલ કરવા માટે જગ્યાની કૅપિટલ વૅલ્યુ આધારિત સિસ્ટમને અપનાવવાની દરખાસ્ત સ્થાયી સમિતિમાં સ્વીકારવામાં આવતાં ૫૦૦ ચોરસફૂટથી મોટી જગ્યા ધરાવતા ૨,૭૫,૨૪૬ ફ્લૅટધારકોએ હવે વધુ પ્રોપર્ટી-ટૅક્સ ભરવો પડશે. બીજી તરફ કમર્શિયલ વપરાશની જગ્યાઓ માટે આ દરમાં ત્રણગણો વધારો થયો છે. ટૅક્સની આ દરખાસ્તોનો અમલ ૨૦૧૦થી થવાનો છે. જેમનો ટૅક્સ વધ્યો છે એમને અગાઉનો ટૅક્સ ભરવા માટે એક વર્ષની મુદત આપવામાં આવી છે, પણ જેમનો ટૅક્સ ઘટ્યો છે એમને આ ટૅક્સ પાછો આપવામાં આવશે.